《西斋秋感二十首》
元代·方回

尼父叹逝川，匪惜岁月流。
斯道未尝绝，是身当自修。
苍姬尚可为，遽已云继周。
代谢理必尔，天命夫何尤。
骚人痛楚亡，哀怨悲凜秋。
汝能护青阳，终不黄落不。
至人尽其心，分外非吾忧。
所以牛山泪，徒为晏子羞。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。